Буг1ас яхьаш йоккха топ яра таьлсаш чохь барх1 х1оъ д1аса а бекъна. Цуьнах иттех обарг а тоьхна, Малхбале аг1ор хьовсийра Ахьмада. Шен дотаг1а Сиржа-Эвлара Берд Къилбаседехьа. Дийно-сарралц хьуьнахула толлуш а лелла, сарахь бода къовлабелча, кхузахь дерг ма –дарра хаа а хиъна, Устрда аг1орхьа лаха рег1ахь вовшахкхета барт бира. Эвтархойн Ахьмада шеца кхин а пхиъ дошло витира. Говрашкара а биссина, Соьлжан лекха берд дуьхьал а лоьцуш, к1отарш йолчу аг1ор бахара уьш. Геннахь жаьлеш летча, хьала а бевлла, говрашка хевшира. Сатосуш дара цхьанхьа хезаш т1ом бацара. Наггахь цхьана к1ошташкахь тоьпаш йовлуш хезара, уьш а сиха тоьра.